Document ID: 32001R1318

Uredba Komisije (ES) št. 1318/2001
z dne 29. junija 2001
o sprejetju bilance in določitvi pomoči za dobavo proizvodov iz sektorjev jajc in perutninskega mesa na Kanarske otoke po režimih, predvidenih v členih 2, 3 in 4 Uredbe Sveta (EGS) št. 1601/92
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke glede nekaterih kmetijskih proizvodov [1], kakor je bila nazadnje spremenjena z Uredbo (ES) št. 2826/2000 [2], in zlasti člena 3(4) in člena 4(4) Uredbe,
ob upoštevanju naslednjega:
(1) Pri uporabi členov 2, 3 in 4 Uredbe (EGS) št. 1601/92 je treba določiti za sektorja jajc in perutninskega mesa in za tržno leto 2001/02 na eni strani količine mesa in jajc v predvideni dobavni bilanci, za katere se uveljavlja oprostitev carine na uvoz iz tretjih držav ali pomoč za dobave s poreklom iz drugega dela Skupnosti, in na drugi strani količine plemenskega materiala s poreklom iz Skupnosti, za katere se koristi pomoč, namenjena razvoju proizvodnih kapacitet na Kanarskem otočju.
(2) Primerno je določiti zneske zgoraj navedene pomoči za dobavo otočju, na eni strani za meso in jajca in na drugi strani za plemenski material s poreklom iz preostalega dela Skupnosti. Ta pomoč se mora določiti ob upoštevanju zlasti stroškov dobave iz svetovnega trga, pogojev zaradi geografske lege otočja in osnove tekočih cen pri izvozu v tretje države za zadevne živali ali proizvode.
(3) Skupna podrobna izvedbena pravila za režim dobave na Kanarske otoke za nekatere kmetijske proizvode so bila določena z Uredbo Komisije (EGS) št. 2790/94 [3], kakor je bila nazadnje spremenjena z Uredbo (ES) št. 1620/1999 [4].
(4) Do začetka veljavnosti reforme posebnih dobavnih režimov in v izogib kakršne koli prekinitve uporabe veljavnih posebnih dobavnih režimov, naj se uvede dobavna bilanca za obdobje od 1. julija do 31. decembra 2001.
(5) Na podlagi Uredbe (EGS) št. 1601/92 se dobavni režimi uporabljajo od 1. julija; določbe te uredbe pa naj začnejo veljati takoj.
(6) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Pri uporabi člena 2 Uredbe (EGS) št. 1601/92 so količine proizvodov iz sektorjev jajc in perutninskega mesa v predvideni dobavni bilanci, za katere se uveljavlja oprostitev carine iz tretjih držav ali koristijo pomoč Skupnosti za proizvode, ki prihajajo iz drugega dela Skupnosti, kot določene v Prilogi I.
Člen 2
1. Za uporabo člena 3(2) Uredbe (EGS) št. 1601/92 je pomoč za proizvode, vključene v predvideno dobavno bilanco in ki prihajajo iz trga Skupnosti, kot določena v Prilogi II.
2. Proizvodi, za katere se koristi pomoč, se določijo v skladu z določbami Uredbe Komisije (EGS) št. 3846/87 [5] in zlasti oddelkov 8 in 9 Priloge k Uredbi.
Člen 3
Pomoč, predvidena v členu 4(1) Uredbe (EGS) št. 1601/92 za dobavo plemenskega materiala za domače kokoši s poreklom iz Skupnosti na Kanarske otoke, kot tudi število piščancev in valilnih jajc, za katere se koristi, se določi v Prilogi III.
Člen 4
Ta uredba začne veljati 1. julija 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. junija 2001

Labels: 3
17
18
6